***Kriteriji vrednovanja iz Tehničke kulture za 2019./2020. Školsku godinu***

**UDIO KOD OCJENJIVANJA TEHNIČKE KULTURE**

**Usvojenost sadržaja: 25 %**

**Radne navike i vještine: 50%**

**Samostalnost i odgovornost :** **25%**

|  |  |
| --- | --- |
| **ODLIČAN** | |
| **Usvojenost sadržaja:** | Učenik će ispravno objasniti novi pojam te navesti svrhu i primjere. Na zadanom primjeru će ispravno i u potpunosti nabrojati i objasniti sve sastavnice novog pojma, tehničke tvorevine ili procesa iz nastavnih jedinica. Znati će navesti i druge primjere (osim onih iz udžbenika). Jasno izražava svoje odgovore ili mišljenja. |
| **Radne navike i vještine:** | Učenik samostalno i ispravno priprema svoje radno mjesto. Uredan je i marljiv te sve zadatke rješava samostalno, precizno i na vrijeme. Bilježnica/radni listovi su potpuni i uredni s točno napisanim zadaćama. Pedantan i organiziran pri radu.. Aktivno i pristojno komunicira, javlja se za riječ i točno odgovara pri obradi novog gradiva. Za vrijeme rada na tekstu uspješno se koristi udžbenikom. |
| **Samostalnost**  **i odgovornost :** | Učenik ima sav potreban pribor za nastavu. U svom (individualnom) radu je potpuno samostalan, a u grupnom radu poštuje usvojena pravila i aktivno surađuje s drugima. Odgovorno se i uzorno odnosi prema svojim zadaćama. Pomaže drugima u radu. Uočava i ispravlja vlastite pogreške. |

|  |  |
| --- | --- |
| **VRLO DOBAR** | |
| **Usvojenost sadržaja:** | Učenik će približno točno definirati značenja pojma . Ispravno će objasniti pojam te navesti svrhu i barem jedan primjer. Nabrojat će i uglavnom točno objasniti gotovo sve sastavnice novog pojma, tehničke tvorevine ili procesa iz nastavnih jedinica. |
| **Radne navike i vještine:** | Učenik samostalno i ispravno priprema svoje radno mjesto. Za vrijeme rada na tekstu uglavnom se uspješno koristi udžbenikom. Za vrijeme rada marljiv je i većinu zadataka rješava uspješno i na vrijeme. Ima dobru vještinu komuniciranja. Bilježnica/radni listovi su uglavnom potpuni i uredni s točno napisanim zadaćama Učestalo se javlja i uglavnom točno odgovara pri obradi novog gradiva. |
| **Samostalnost**  **i odgovornost :** | Učenik ima sav potreban pribor za nastavu. Prije rada samostalno priprema svoje radno mjesto i održava ga urednim veći dio vremena. Po završetku rada uređuje radno mjesto. U svom radu je uglavnom samostalan, a u grupnom radu poštuje usvojena pravila (uz rijetke iznimke) te dobro surađuje s drugima. Odgovorno se odnosi prema svojim zadaćama. Vrlo rijetko zatreba pomoć drugih učenika ili učitelja pri radu. |

|  |  |
| --- | --- |
| **DOBAR** | |
| **Usvojenost sadržaja:** | Učenik će približno točno definirati značenje pojma. Ima poteškoće oko definiranja pojma, tehničke tvorevine ili procesa i ne može dobro navesti svrhu niti primjer. Nabrojat će i uglavnom točno objasniti gotovo sve sastavnice novog pojma, tehničke tvorevine ili procesa. Također će ispravno navesti barem jedan primjer vezan uz nastavnu jedinicu. |
| **Radne navike i vještine:** | Učenik samostalno i približno ispravno priprema radno mjesto. Učenik se slabo i neučinkovito koristi udžbenikom. Samo manji dio zadataka na radnim listovima može samostalno ispravno riješiti. Povremeno mu je potrebna učiteljeva pomoć. Bilježnica/radni listovi nisu uredno i potpuno ispunjeni, a zadaće su djelomično točno napisane. Rijetko sudjeluje u obradi novog gradiva odgovaranjem na pitanja. |
| **Samostalnost**  **i odgovornost :** | Učenik ponekad nema sav potreban pribor za rad. Prije rada pravilno priprema radno mjesto. Uglavnom se pridržava opće prihvaćenih pravila ponašanja i pristojan je u ophođenju s drugima. Prihvaća obveze, ali za postavljene zadaće često traži pomoć učitelja. |

|  |  |
| --- | --- |
| **DOVOLJAN** | |
| **Usvojenost sadržaja:** | Učenik će nejasno i samo djelimice točno objasniti pojmove vezane uz nastavnu jedinicu. Ne razumije i ne može objasniti razliku između načela rada i svrhe pojedinih tehničkih tvorevina ili procesa. Možda će znati navesti samo manji dio njihovih sastavnica. Učenik nije u stanju odgovoriti na većinu pitanja tijekom razgovora. |
| **Radne navike i vještine:** | Učenik ne može samostalno pripremiti svoje radno mjesto. Za vrijeme rada na tekstu učenik se vrlo slabo i neučinkovito koristi udžbenikom. Bilježnica/radni listovi su neuredni i uglavnom neispunjeni. Gotovo niti jedan zadatak na radnom listu ne može samostalno ispravno riješiti. Stalno mu je potrebna učiteljeva pomoć. Nema razvijenu vještinu komuniciranja i vrlo teško i rijetko komunicira tijekom nastave. |
| **Samostalnost**  **i odgovornost :** | Učenik učestalo nema potreban pribor za rad. Pri obradi novog gradiva je nepažljiv i često ne prati rad. Učeniku je potrebna stalna pomoć i vođenje tijekom rada da bi obavio barem neke zadaće. Ponavlja greške jer kod kuće ne vježba i ne uči. U praktičnom radu često odustaje od rješavanja zadaća jer su mu preteške i nerazumljive. U pokušaju traženja pomoći ili pribora od drugih učenika često ometa rad svima. |

|  |  |
| --- | --- |
| **NEDOVOLJAN** | |
| **Usvojenost sadržaja:** | Učenik ne zna objasniti niti jedan od ključnih pojmova novog nastavnog gradiva, niti ih koristi u razgovoru. Gradivo ne razumije i jako teško ga usvaja. Ne odgovara na pitanja tijekom razgovora. |
| **Radne navike i vještine:** | Učenik bezvoljno i pogrešno rješava skoro sve zadatke na radnom listu. Radno mjesto mu je neuredno i ne mari za njegovo uređenje. Ne može izvoditi zadaće bez pomoći učitelja ili drugih učenika u grupi. Pri radu stalno čini i ponavlja greške te sasvim odustaje od izvršenja zadataka. Nema ili ne koristi vještinu komuniciranja. |
| **Samostalnost**  **i odgovornost :** | Učenik često nema potreban pribor za rad. Zadatke na radnom listu ili u bilježnici uopće ne radi. Potrebna mu je stalna pomoć i vođenje tijekom rada, ali on je ne prihvaća i ne trudi se da izvrši svoje zadaće (ili su one za njega preteške i nerazumljive). Ponavlja pogreške jer kod kuće ne vježba i ne uči. Ne prati nastavu i često se bavi nekim drugim stvarima pa takvim ponašanjem često svima ometa rad. Ne poštuje pravila ponašanja tijekom nastave. Učenik je neodgovoran prema svojim obvezama. Ne pokazuje zabrinutost zbog svog neuspjeha i ne želi napraviti što je potrebno radi ispravljanja ocjene. |

Boško Reljanović dipl. ing.

učitelj tehničke kulture